признавање на сертификатите, бидејќи ова ја нарушува конкуренцијата. Севкупно, подготвеноста во областа на слободно движење на стоки останува во напредна фаза.

### 4.2. Поглавје 2: Слободно движење на работници

Во однос на пристапот до пазарот на трудот , на граѓаните на ЕУ сè уште не им е дозволено да се вработуваат во јавната администрација. Отпочнаа подготовки за учество во мрежата за соработка Европски сервис за вработување. Времето дозволено за Агенцијата за вработување да даде мислење по барање на работникот за работна дозвола се намали од 45 на пет денови.

Во областа на координацијата на системите за социјално осигурување , стапи во сила договор со Косово во ноември 2013 година за потврдување на периодите на осигурување за остварување право на пензија. Преговорите со Словачка за билатерален договор за социјално осигурување и со Унгарија за користење на европската картичка за здравствено осигурување беа започнати.

#### Заклучок

Одреден напредок е постигнат во областа на слободно движење на работници. Севкупно, подготовките се с è уште во рана фаза.

### 4.3. Поглавје 3: Право на основање и слобода на давање услуги

Во однос на правото на основање , сè повеќе се користи електронски систем за аплицирање онлајн за регистрација на компании. Времето на чекање за добивање дозволи беше скратено и трошоците беа намалени. Сите градежни дозволи за компаниите се издаваат по електронски пат од страна на Министерството за транспорт и врски.

Што се однесува до слободата на давање прекугранични услуги, прописите за ветеринарна медицина, приватно образование, градежништво, туризам и регулирани професии сè уште содржат ограничувања кои не се во согласност со acquis - то.

Либерализацијата на универзалните поштенски услуги е одложена до 2017 година. Националното регулаторно тело има доволен капацитет и систематски го следи квалитетот на универзалните услуги, вклучувајќи го времето на испорака и решавањето жалби. Таму продолжува да постои загриженост за неограничениот период даден за определување на давател на универзална услуга и за финансирањето на нето трошоците за обврската за универзална услуга.

Голем број овластувачки тела сè уште не го применуваат принципот на взаемно признавање на професионалните квалификации како што се бара со Директивата за професионални квалификации. Законодавството за трговски агенти и професионална употреба на токсични производи сè уште не е усогласено со acquis - то.

#### Заклучок

Ограничен напредок е постигнат во ова поглавје. Понатамошна акција е неопходна за целосно усогласување на националното законодавство со acquis - то, особено во поглед на взаемното признавање на професионални квалификации и директивата за услуги. Севкупно, во областа на правото на основање и слобода на давање услуги, земјата останува на вистинскиот пат.

### 4.4. Поглавје 4: Слободно движење на капитал

Земјата веќе ги исполни условите од првата фаза од Спогодбата за стабилизација и асоцијација во областа на движење на капитал и плаќања . Меѓутоа, има ограничувања на движењето на капиталот кои не се дозволени со acquis - то на ЕУ. На граѓаните на ЕУ не им е дозволено да купуваат земјоделско земјиште. Натамошната либерализација на движењето на капиталот и плаќањата е предвидена по преминувањето во втората фаза од ССА.

23